வடக்கிலிருந்து அகதிகளாக வந்த முஸ்லிம்களை, புத்தளம் மக்கள் கருணையோடு வரவேற்று தங்கள் இடங்களில் அடைக்கலம் வழங்கினார்கள். புத்தளம் பிரதேச மக்கள் – தங்கள் நிலம், தங்கள் பிள்ளைகளுக்குக் கிடைத்த கல்வி வாய்ப்பு மற்றும் வருமான வழிகள் அனைத்தினையும் அகதிகளாக வந்த மக்களுடன் பகிர்ந்து கொண்டனர். இடம்பெயர்ந்து வந்த மக்களுக்கான மாதிரி வீட்டுத் திட்டங்களும் புத்தளத்தில் நிர்மாணிக்கப்பட்டன.